Lang herstelpad vir jong man ná vliegtuig-voorval | Maroela Media
Tiaan Daffie (21) tydens sy hospitaalbehandeling na die voorval. Hy sterk nou tuis aan. (Foto: Verskaf)
'n Lang rehabilitasieprogram lê voor vir die 21-jarige Tiaan Daffie wat ernstig beseer is nadat die vlerk van 'n bespuitingsvliegtuig hom glo vroeër vandeesmaand getref.
Michael Ellis, Daffie se regsverteenwoordiger, sê hy die jong man herstel tuis nadat hy vroeër uit die Mediclinic Potchefstroom ontslaan is. Daffie het Maandag weer 'n dokter besoek en moet in die toekoms tweeweekliks dieselfde doen.
Daffie (21) was verlede Saterdag op sy vriendin se ouers se plaas toe hy 'n video van die bespuitingsvliegtuig in die landerye op die plaas in die Fochville-omgewing in Gauteng gemaak het.
Die vlerk van die Air Tractor 502 het die jong man glo getref en hy het 'n ernstige beenbesering opgedoen. Daar is ook vrese dat hy weens die voorval moontlik sy been kan verloor.
"In hierdie stadium loop hy met krukke en kan hy nie op die been trap nie. 'n Lang herstelpad lê nog voor," sê Ellis.
Daffie gaan onder meer intensiewe arbeid- en fisioterapie nodig hê. Dit lyk minstens of die infeksie nou onder beheer is nadat Daffie vroeër met 'n baie hoë infeksietelling gesukkel het, sê Ellis. Daar is tans nog nie uitsluitsel oor of hy sy been kan verloor nie en dokters hou die situasie fyn dop.
"Hy sterk nou aan op die plaas en het beslis nog baie pyn. Dit lyk darem of hy positief bly."
Daffie is 'n ywerige sportman en veral 'n goeie rugbyspeler en die voorval het sy toekoms onherroeplik verander. Hy oorweeg moontlike stappe ná die voorval, maar volledige inligting daaroor word eers ingesamel.
Die Burgerlugvaarowerheid het reeds 'n ondersoek na die voorval van stapel gestuur.
Kinderverkragter-burgemeester uit Kannaland-amp verwyder
Oorweeg stappe waarvoor ? Spuit vliegtuie vlieg baie laag en mense behoort ver daarvandaan weg te bly en daar word ook gif gespuit wat jou kan doodmaak. As jy daar naby rondstaan ongeag die rede is dit op eie risiko.
Hy het bewyse dat hy nalatig was. Hoe dom kan mens wees om in 'n land te staan wasr daar deur muddel van 'n vliegtuig bespuit word! Nou wil hy iemand anders die skuld gee vir sy domgeit!
Sy enigste wins hieruit gaan gaan wees dat hy (ver)seker die enigste mens is wat deur 'n vliegtuig om gevlieg is. Ander wins wat hy op hoop is bloot wind wat weg waai.
Meneer Daffie, U is die een wat nalatig was. U moet maar hoop die Vlieenier dagvaar u nie.
Wou seker 'n selfie neem vir Sosiale Media. As die vlerk hom teen die been getref het, was die vliegtuig nog op die grond, besig om te 'taxi' vir opstyg. As die vliegtuig besig was om te spuit, sou die vliegtuigvlerk sy kop afgehaal het. Jy kan niemand dagvaar nie. Daar is nie pille vir domheid nie.